24/02/2011 | Administración LocalMunicipal
Santa Comba
Aprobación definitiva Regulamento municipal sobre voluntariado do Concello de Santa Comba

1.- Transcorrido o prazo de exposición pública do acordo de aprobación inicial adoptado pola Corporación municipal do Concello de Santa Comba, o día 25 de novembro de 2010, do expediente de “REGULAMENTO MUNICIPAL SOBRE VOLUNTARIADO DO CONCELLO DE SANTA COMBA”, publicado no Boletín Oficial da Provincia nº 243, do 23 de decembro de 2010, ao abeiro do artigo 49 da Lei 7/85, reguladora das bases de réxime local (en adiante LBRL), e non sendo presentado, dentro do mesmo, reclamación ou alegación ningunha.2.- Transcorrido o prazo establecido no artigo 65.2 da LBRL, sen que se presentase requirimento ningún.3.- Elévase a definitivo dito acordo, procedendo a súa publicación no Boletín Oficial da Provincia, para a súa inmediata entrada en vigor, cumprimentado o preceptuado nos artigos 65 e 70.2 da LBRL. Faise público reproducindo o seu texto íntegro. O presente regulamento ten como obxetivo regulamenta-las relacións entre o Departamento de Servizos Sociais e aqueles veciños do Concello de Santa Comba que manifesten a súa inquietude e o seu desexo de desenvolver unha labor de carácter voluntario no campo dos Servizos Sociais deste Concello. Dende a asunción do deber da Administración Pública de fomenta-la participación cidadá, xunto có compromiso de acatar tódolos requisitos e imperativos éticos e legais que este deber supón, elaborouse este Regulamento Municipal sobre Voluntariado Social, tentando crear unha estructura reguladora da situación actual que posibilite, no futuro, un axeitado desenvolvemento desta participación cidadá no eido municipal.1º. Recoller e canaliza-las inquietudes daqueles veciños/as de Santa Comba que desexen realiza-las actividades voluntarias en beneficio da comunidade.2º. Responsabilizar ós/ás voluntarios/as na cobertura das necesidades sociais, mediante o fomento do voluntariado, e a formación permanente tanto básica como específica.3º. Apoia-la solidariedade e a implicación de maneira activa dos veciños no desenvolvemento do benestar social e da calidade de vida no termo municipal de Santa Comba.4º. Fomenta-la vida asociativa no ámbito do benestar social.5º. Facer fronte ás diferentes necesidades que se observen, sobre todo, o apoio a persoas que se atopen en desvantaxe social ou en risco de exclusión social.6º. Previr, anticipándose ó problema e actuando sobre as diferentes situacións que provoquen exclusión ou marxinación.7º. Promove-lo cambio social e a reducción das desigualdades. Enténdese por traballo voluntario aquelas accións solidarias e de carácter altruísta a favor dos individuos, grupos e comunidades que ten por obxecto colaborar na consecución dos seguintes fins: - Prestar atencións e servicios programados que posibiliten a mellora da calidade de vida e a participación das persoas ou grupos, especialmente daquelas que sofren algún tipo de carencia, marxinación ou se atopan en risco de exclusión social. - Previr e eliminar no posible as causas que están na orixe daquelas situacións. Considérase voluntario/a social aquela persoa física que de xeito libre, altruista e responsable realiza tarefas a favor dos demais ou de interese colectivo, no seo de entidades de acción voluntaria públicas ou privadas e democráticas, sen ánimo de lucro e sen recibir ningún tipo de contraprestación económica.1. O presente regulamento é de aplicación á actividade de voluntariado social levado a cabo dentro dos programas do Departamento de Servicios Sociais da Concellaría de Servizos Sociais do Concello de Santa Comba.2. Os actos de carácter voluntario que se leven a cabo noutros ámbitos, organizativos ou non, aínda que teñan fins sociais e actúen no termo municipal de Santa Comba, non estarán vinculados a este regulamento. As persoas físicas que soliciten a súa incorporación como voluntarias na organcización municipal de voluntariado de Santa Comba, deberán reunir estes requisitos: a) Ser maior de idade. b) Posuír un perfil axeitado coas tarefas encomendadas e co colectivo ou usuarios obxecto das intervencións. c) Garanti-la necesaria aptitude psicolóxica e física en relación ás tarefas a desenvolver. d) Acepta-las normas establecidas neste regulamento. A acción voluntaria desenvólvese practicamente en tódolos ámbitos, en tódolos campos de actuación, por exemplo: · Social. Moitas persoas voluntarias traballan apoiando a persoas e a colectivos socialmente excluídos, na acollida e integración de inmigrantes, na loita contra a pobreza, na atención a colectivos sociais con necesidades, carencias ou discapacidades. · Familia e infancia. Apoiando ás familias incluidas no programa de Intervención e Apoio Familiar nos procesos de normalización da convivencia familiar. · Cultural. Levando a cabo traballos de recuperación e conservación da indentidade cultural, promoción da creatividade, difusión dos bens culturais, etc. · Educativo. Traballando en alfabetización e educación de persoas adultas, na dinamización e promoción da participación na comunidade escolar, etc.… · Medioambiente. Traballando para a protección ou recuperación de especies ou espacios naturais, desenvolvendo unha conciencia medioambiental entre a cidadanía. · Saúde. Promoción da saúde, desenrolo de hábitos de vida súdables, etc. · Participación cidadán. Promovendo a participación cidadán, no fortalecemento do tecido asociativo, no impulso da iniciativa social… · Dereitos humáns. Traballando en defensa dos Dereitos Humáns. · Cooperación internacional. Promoción e desenrolo de proxectos de cooperación, combatindo a pobreza e promovendo o desenvolvemento de paises empobrecidos. · Emerxencia e socorro. Dando resposta a situacións de emerxencia causadas por desastres naturais, pobreza. · Tempo libre. Traballando fundamentalmente con nenos/as e adolescentes, na educación no tempo libre, promoción de valores, coñecementos e actitudes positivas no tempo de lecer. · Calquera outra área de intervención do Departamento de Servizos Sociais. a) O traballo realizado por todo voluntario/a terá carácter altruísta en favor da comunidade. b) O traballo voluntario é complementario do traballo dos profesionais dos Servicios Sociais e estará coordinado polos/as técnicos/as adscritos a cada servicio ou programa. c) En ningún caso se cubrirán postos de traballo que polas súas características sexan susceptibles de incluírse nas ofertas de emprego, con persoal voluntario. d) O concello de Santa Comba orientará ó voluntariado/a cara aquelas actividades máis axeitadas ás súas aptitudes de acordo coas necesidades de programación, respectando as súas preferencias. e) A Incorporación dos voluntarios/as ao programa suporá a aceptación por parte destes dos dereitos e obrigas e demais condicións contempladas neste Regulamento, formalizando por escrito dita aceptación. f) O Concello facilitará a cada voluntario unha acreditación identificativa, así como unha indumentaria axeitada que o identifique coma voluntario/a para o desenvolvemento da súa actividade. O concello de Santa Comba garantirá os seguintes dereitos ás persoas que exerzan a súa labor voluntaria ó amparo deste regulamento: a) A non ser discriminado no desenvolvemento da súa labor voluntaria nin recibir tratos diferenciados por razón de sexo, raza, relixión, condición social ou ideolóxica. b) A recibir orientación, apoio e a formación necesaria para levar a cabo as actividades que teña encomendadas. c) A realiza-lo traballo voluntario no seu entorno máis próximo. d) Recibi-la cobertura dun seguro de accidentes e responsabilidade civil namentres o/a voluntario/a estea realizando tarefas de voluntariado. f) Responsabilizarse libremente do seu compromiso, podendo abandonalo por causas persoais ou alleas comunicando a súa baixa como voluntario/a ao Departamento de Servizos Sociais. g) Recibir acreditación do Concello das tarefas realizadas, do programa de participación, tempo de dedicación voluntaria, formación recibida e mesmo estimación técnica do seu desempeño, previo informe da Responsable Técnica do Departamento de Servizos Sociais. h) Estar incluído nun programa/proxecto concreto, cun responsable coma coordinador/director da súa actuación. i) Participar activamente no deseño, organización, posta en funcionamento e avaliación dos diferentes proxectos ou programas que se leven a cabo dende o voluntariado. j) Todos aqueles dereitos que lles sexan outorgados na lexislación vixente. Serán obrigas das persoas voluntarias no concello de Santa Comba: a) Facer uso responsable dos recursos que a organización poña a súa disposición para o exercicio da súa actividade voluntaria. b) Empregar axeitadamente a acreditación e a indumentaria que o concello facilite coma integrante do grupo de voluntariado social. c) Interrompe-la prestación voluntaria cando o Concello xustificadamente o solicite. d) Respecta-lo dereito á intimidade e confidencialidade da información á que puidese ter acceso. e) Coñecer e acepta-los métodos de traballo do Departamento de Servizos Sociais e do técnico de voluntariado e os protocolos e procedementos de cada un dos programas ou servicios nos que participe. f) No caso de renuncia, comunicalo con antelación, dun mes como mínimo, para evitar prexuízos ós beneficiarios ou os demais voluntarios. g) Non aceptar contraprestación material por parte do beneficiario ou doutras persoas polas súas actuacións. h) Asistir ás sesións de formación que se convoquen. i) Acudir ás reunións de coordinación necesarias para o seguimento dos servicios que se desenvolvan. j) Actuar dilixentemente cos compromisos aceptados na súa incorporación. k) Non volcar ningunha actitude de carácter racista, sexista ou política no desenvolvemento da súa acción voluntaria. l) Coñecer e cumprir o contido do presente regulamento.1. A persoa interesada deberá solicitar a súa incorporación no Departamento de Servicios Sociais do Concello de Santa Comba.2. O/a técnico/a de voluntariado ofrecerá a información inicial, previa a calquera tipo de compromiso voluntario.3. Aquelas persoas que, trala información inicial, decidan incorporarse ao grupo de voluntarios sociais do Concello de Santa Comba, deberán presentar solicitude de incorporación.4. O/a técnico/a de voluntariado emitirá informe de idoneidade da persoa solicitante de participación no programa de voluntariado así como a orientación ós programas e proxectos de participación do/a mesmo tendo en conta a súa dispoñibilidade, actitudes e aptitudes, formación e preferencias do/a solicitante. As actuacións dos voluntarios/as deben ter todo o recoñecemento do valor social da súa contribución, podendo ser plasmado por escrito, mediante certificación do secretario/a do Concello previo informe do/a responsable técnico/a do Departamento de Servizos Sociais, no que fará constar o tempo dedicado, a/s tarefa/s densenvoltas e formación recibida. O Departamento de Servizos Sociais contará cun rexistro de voluntarios/as no que constarán os seguintes datos: - nº de voluntario/a - apelidos e nome - número de DNI - formación recibida - data de alta programa/s nos que colabora horas de colaboración no programa. - O programa de Voluntariado Social do Concello de Santa Comba enmarcase dentro do Departamento de Servicios Sociais, que depende da Concellería de Traballo e Benestar. - Os/As voluntarios/as constituiranse como grupo de Voluntarios Sociais do Concello de Santa Comba, e dependerán do/a coordinador/técnico do voluntariado, en coordinación có Departamento de Servicios Sociais. O/a téncico/a do Programa de Voluntariado asume a labor de coordinador técnico do programa, sendo o/a encargado/a de coordinar e supervisar as actuacións de voluntariado que se desenvolvan, apoiar e asesorar os/as voluntarios/as no desenvolvemento da súa labor, coordinarse con outros/as técnicos/as do Departamento de Servicios Sociais no seguimento das actuacións de voluntariado que se desenvolvan en cada un dos programas e proxectos, informar periodicamente a/o responsable técnico do Departamento de Servicios Sociais das incidencias que se produzan no desenvolvemento do programa así como dos medios materiais, económicos e humanos necesarios, emitir cantos informes se requiran por parte da responsable técnica do Departamento e emitir unha memoria anual conxunta có grupo de voluntarios/as do desenvolvemento do Programa de Voluntariado Social do Concello de Santa Comba.1. A formación dos/das voluntarios/as que vaian a intervir nos programas de Servicios Sociais é unha obriga que se extrae da lei vixente e un dereito das persoas que participan nos mesmos.2. O obxetivo da formación é o de dar ó/á voluntario/a os coñecementos, habilidades e destrezas necesarias para o exercicio da súa labor. Serve ademáis para que os/as voluntarios/as determinen o posible campo ou tarefas a desenvolver acorde coas súas aptitudes e actitudes e é un proceso claro de autoselección.3. As accións formativas terán un contido teórico-práctico, con metodoloxías participativas, a partir das cales todos os voluntarios/as poidan expresar os seus puntos de vista. O Departamento de Servicios Sociais levará a cabo unha serie de accións puntuais, tales coma encontros, mesas redondas, charlas., e outras de carácter máis continuado que garantan o seguimento e consecución de obxetivos como a motivación, cohesión grupal, sentimento de pertenza ao grupo de voluntariado. O/a voluntario/a causará baixa definitiva como voluntario/a por algún dos seguintes motivos: a) A petición voluntaria do interesado/a. b) Por falecemento. c) Declaración dunha incapacidade que lle impida realizar o voluntariado. d) Como cumprimento dalgunha sanción derivada pola aplicación deste regulamento. Considérase baixa temporal aquela que teña unha duración inferior a un ano, na que ademais se dean os seguintes supostos: - A petición do interesado. - Como cumprimento dalgunha sanción derivada da aplicación deste regulamento. Considéranse infraccións leves as seguintes: a) Non asistir de forma continuada ás sesións de formación, sen xustificación previa. b) Non asistir de maneira reiterada ás reunións de coordinación, sen previa xustificación. c) Non presentar periódicamente ó coordinador/técnico do voluntariado os rexistros e avaliacións dos diferentes proxectos. d) Falta de dilixencia nos compromisos aceptados á hora de incorporarse. Considéranse infraccións graves, as seguintes: a) Emprega-la identificación de voluntario/a de maneira fraudulenta. b) Non realizar un servicio aceptado sen xustificación previa. c) Non respeta-los dereitos e a intimidade dos/as beneficiarios/as. d) Percibir contraprestación económica ou material polos servicios prestados de voluntariado. e) Emitir xuízos de valor que perxudiquen a imaxe do voluntariado en xeral e do voluntariado de Santa Comba en particular. f) Non garda-la confidencialidade sobre os temas persoais dos beneficiarios. g) A reincidencia de infraccións leves. Considéranse infraccións moi graves a acumulación ou reiteración de tres faltas graves no transcurso dun ano de prestación do servicio de voluntariado. Prodúcese reincidencia cando o responsable da infracción foi sancionado mediante acordo firme da comisión de seguimento do voluntariado de Servicios Sociais doutra infracción da mesma ou similar natureza no prazo dun ano dende a notificación daquela. As infraccións establecidas nos artigos anteriores serán sancionados da seguinte maneira: a) Infraccións leves: amoestación. b) Infraccións graves: baixa temporal ata un máximo de seis meses. De considerarse que a infracción é moi grave, o voluntario/a poderá causar baixa definitiva. As accións cometidas polos voluntarios obxecto deste regulamento que se consideren infraccións polo disposto nos artigos 21 e 22, serán sancionadas polo órgano municipal competente en base ós criterios sinalados no título IX da Lei 30/1992, de 26 de novembro do Réxime Xurídico das Administracións Públicas e Procedemento Administrativo Común, e seguindose o procedemento previsto no R. D. 1.398/1.993. A comisión estará formada por un representante do voluntariado, elixido polos/as voluntarios/as por un período dun ano, polo coordinador/a técnica do programa, pola responsable técnica do Departamento de Servizos Sociais. A Comisión reunirase como mínimo dúas veces ó ano, previa convocatoria do/a coordinador/a do Programa de Voluntariado. Corresponderá a esta comisión propoñe-las sancións ó órgano que debe resolver, en función do expediente instruído ó efecto cando se produzan as infraccións establecidas nos artigos 21 e 22, así como avaliar o desenvolvemento do programa. Esta Ordenanza entrará en vigor unha vez sexa publicado o texto íntegro da mesma no BOP e transcorrido o prazo de 15 días previsto no artigo 65.2 da Lei 7/1985, de 2 de abril reguladora das bases de réxime local, sendo de aplicación a partir de dita data, permanecendo en vigor ata a súa modificación ou derrogación expresa Ao abeiro do artigo 46 da LBRL, en relación co 10.1. b), ambos os dous da Lei 29/1998, do 13 de xullo, reguladora da xurisdición contencioso-administrativa, contra o presente acordo de aprobación da ordenanza os interesados poderán interpor recurso contencioso-administrativo diante da Sala do Contencioso-Administrativo do Tribunal Superior de Xustiza de Galicia, no prazo de dous meses, contado a partir do día seguinte ao da publicación deste anuncio no Boletín Oficial da Provincia da Coruña (BOP). Poderán, así mesmo, interpor calquera outro recurso que estimen procedente ou conveniente. Santa Comba, 9 de febreiro de 2011. O ALCALDE-PRESIDENTE, Asdo.: Miguel Pérez Fernández.